

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

ĮSAKYMAS

DĖL ŠILALĖS RAJONO SAVIVALDYBĖS VIEŠOSIOS TVARKOS BEI KRIZIŲ VALDYMO IR CIVILINĖS SAUGOS BŪKLĖS GERINIMO 2023–2025 METŲ PROGRAMOS KONKURSO 2025 METŲ PARAIŠKOS, LĖŠŲ NAUDOJIMO SUTARTIES IR PROGRAMOS SĄMATOS FORMŲ TVIRTINIMO

2025 m. kovo 12 d. Nr. DĮV-117

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės viešosios tvarkos ir visuomenės priešgaisrinės apsaugos programos, patvirtintos Šilalės rajono savivaldybės tarybos 2024 m. kovo 7 d. sprendimu Nr. T1-47 „Dėl Šilalės rajono savivaldybės tarybos 2023 m. vasario 2 d. sprendimo Nr. T1-6 ,,Dėl Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos patvirtinimo“ pakeitimo“, 32 punktą, atsižvelgdamas į Šilalės rajono viešosios tvarkos bei krizių valdymo ir civilinės saugos būklės gerinimo 2023–2025 metų programos paraiškų atrankos komisijos 2025 m. kovo 5 d. posėdžio protokolą Nr.1:

1. T v i r t i n u pridedamus:

* 1. Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos konkurso paraiškos formą (1 priedas);
  2. Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos Savivaldybės biudžeto lėšų naudojimo sutarties formą (2 priedas);
  3. Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos sąmatos formą (3 priedas);
  4. Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos skelbimo tekstą (4 priedas).

2. P a v e d u šį įsakymą bei skelbimą (4 priedas) paskelbti Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas